laion/Wikipedia-Exotic huggingface dataset:
রামগড় পৌরসভা

রামগড় পৌরসভা বাংলাদেশের খাগড়াছড়ি জেলার অন্তর্গত একটি পৌরসভা। রামগড় পৌরসভার আয়তন ২০.৮৭ বর্গ কিলোমিটার। রামগড় উপজেলার উত্তর-পশ্চিমাংশে রামগড় পৌরসভার অবস্থান। এ পৌরসভার পূর্বে ও দক্ষিণে রামগড় ইউনিয়ন, পশ্চিমে চট্টগ্রাম জেলার ফটিকছড়ি উপজেলার বাগানবাজার ইউনিয়ন এবং উত্তর-পশ্চিমে ভারতের ত্রিপুরা প্রদেশ অবস্থিত। রামগড় পৌরসভা ২০০১ সালে প্রতিষ্ঠিত হয়। রামগড় পৌরসভাটি 'খ' শ্রেণিভুক্ত। রামগড় পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম রামগড় থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ। রামগড় পৌরসভায় যোগাযোগের প্রধান সড়ক চট্টগ্রাম-রামগড় মহাসড়ক এবং মীরসরাই-রামগড় সড়ক। সব ধরনের যানবাহনে যোগাযোগ করা যায়। রামগড় পৌরসভার শিক্ষার হার ৬০%। কৃষি, ব্যবসা ও বৈদেশিক রেমিটেন্স। বর্তমান মেয়র: রফিকুল আলম কামাল রামগড় উপজেলা রামগড় থানা খাগড়াছড়ি জেলা "পৌরইনফো ডটগভ ডটবিডি"। ৫ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১৭।  একনজরে রামগড় পৌরসভা - পৌরইনফো ডটগভ ডটবিডি[স্থায়ীভাবে অকার্যকর সংযোগ]
ব্যালন ডি’অর

ব্যালন ডি’অর বা মূল ফরাসি উচ্চারণে বালোঁ দর (ফরাসি: Ballon d'Or; আ-ধ্ব-ব: [balɔ̃ dɔʁ]; "সোনার ফুটবল") একটি ফুটবল পুরস্কার যা প্রতি বছর ফরাসি ক্রীড়া সাময়িকী ফ্রঁস ফুতবোল (France Football) প্রদান করে থাকে। এটি ব্যক্তিগত পর্যায়ে ফুটবল খেলোয়াড়দের জন্য সবচেয়ে প্রাচীন পুরস্কারগুলির মধ্যে অন্যতম। পুরস্কারটি ১৯৫৬ সাল থেকে প্রদান করা শুরু হয়। তবে ২০১০ থেকে ২০১৫ সালের মধ্যে বিশ্ব ফুটবল সংস্থা ফিফা-র সাথে একটি চুক্তি অনুযায়ী এটিকে ফিফা বিশ্বের বর্ষসেরা ফুটবলার পুরস্কারটির (১৯৯১ সালে প্রতিষ্ঠিত) সাথে সাময়িকভাবে একীভূত করে দেওয়া হয় এবং একীভূত পুরস্কারটির নাম দেওয়া হয় ফিফা বালোঁ দর। তবে এই অংশীদারিত্ব ২০১৬ সালে সমাপ্ত হবার পর থেকে পুরস্কারটির আবার "বালোঁ দর" নামে ফেরত যায়, এবং ফিফাও নিজস্ব পৃথক একটি পুরস্কারে ফেরত যায়, যার নাম ফিফা সেরা পুরুষ খেলোয়াড়। ফিফা বালোঁ দর বিজয়ীদেরকে ফিফা ও ফ্রঁস ফুতবোল সাময়িকী উভয়েই বিজয়ী হিসেবে গণ্য করে থাকে। ফরাসি ক্রীড়া লেখক-সাংবাদিক গাব্রিয়েল আনো (Gabriel Hanot) এই পুরস্কারটির পরিকল্পনা করেন। পূর্ববর্তী বছর জুড়ে যে পুরুষ খেলোয়াড়টি সবচেয়ে ভাল কৃতিত্ব দেখিয়েছে বলে পরিগণিত হয়, তাকে বালোঁ দর পুরস্কারটি দেওয়া হত। ১৯৫৬ থেকে ২০০৬ সাল পর্যন্ত ফুটবল সাংবাদিকদের ভোটাভুটিতে এটি নির্ধারিত হত। ২০০৭ সাল থেকে জাতীয় ফুটবল দলসমূহের প্রশিক্ষক ও অধিনায়কদেরকেও ভোটাধিকার প্রদান করা হয়। আদিতে বালোঁ দর শুধুমাত্র ইউরোপীয় ফুটবল খেলোয়াড়দেরকে প্রদান করা হত এবং এটি সেসময় বর্ষসেরা ইউরোপীয় ফুটবলার পুরস্কার হিসেবে পরিচিত ছিল। ১৯৯৫ সাল থেকে ইউরোপীয় ক্লাবে সক্রিয় যেকোনও জাতীয়তার খেলোয়াড়কে এই পুরস্কারের আওতায় আনা হয়। ২০০৭ সালে সমগ্র বিশ্বের সমস্ত পেশাদার ফুটবল খেলোয়াড়কে এই পুরস্কারের আওতায় আনা হলে এটি একটি বিশ্ব পুরস্কারে পরিণত হয়। যেসব খেলোয়াড় কমপক্ষে একাধিক বার বালোঁ দর (ব্যালন ডি’অর) জিতেছেন যেসব ক্লাবের খেলোয়াড় কমপক্ষে দু'বার বালোঁ দর (ব্যালন ডি’অর) জিতেছেন। যেসব দেশের খেলোয়াড় কমপক্ষে দুইবার বালোঁ দর (ব্যালন ডি’অর) জিতেছে। ফিফা বর্ষসেরা ফুটবলার ইউরোপীয় স্বর্ণবুট ওঁজ মোঁদিয়ালইউরোপীয় বর্ষসেরা ফুটবলার World Soccer Player of the Year "Tradition helps the high standing of the Ballon d'Or"। AS। ৯ অক্টোবর ২০১৮। সংগ্রহের তারিখ ১৮ মার্চ ২০২০।  https://www.cambridge.org/core/journals/perspectives-on-politics/article/abs/messi-ronaldo-and-the-politics-of-celebrity-elections-voting-for-the-best-soccer-player-in-the-world/36CB5CB44D4C06866305408163A49290 https://www.sportbible.com/football/ballon-dor-votes-lionel-messi-cristiano-ronaldo-665271-20230302?source=facebook&fbclid=IwAR3LI1jGmPSn6t7ceIM-ql4o5eV5meCTB5dcbvPMeTArHAGJnDHlIuzPR_Y Straeten, Karine van der; Laslier, Jean-François; Daoust, Jean-François; Blais, André; Arrondel, Luc; Anderson, Christopher J. (২০২০)। "Messi, Ronaldo, and the Politics of Celebrity Elections: Voting for the Best Soccer Player in the World"। Perspectives on Politics। 18: 91–110। আইএসএসএন 1537-5927। ডিওআই:10.1017/S1537592719002391 ।  France Football magazine Ballon d'Or page Records, yearly top fives, and other details at RSSSF.com
ভোক্তা ইলেকট্রনিক্‌স

ভোক্তা ইলেকট্রনিক্‌স (ইংরেজি: Consumer electronics বা Home electronics) বলতে ব্যক্তিগত বাসাবাড়িতে প্রাত্যহিক কাজে ব্যবহৃত অ্যানলগ বা ডিজিটাল ইলেকট্রনিক যন্ত্রসমূহকে বোঝায়। এধরনের যন্ত্রগুলি বিনোদন (যেমন- সমতল পর্দার টেলিভিশন, ডিভিডি প্লেয়ার, ভিডিও গেম, দূর-নিয়ন্ত্রিত খেলনা গাড়ি, ইত্যাদি), যোগাযোগ (যেমন - টেলিফোন, মোবাইল ফোন, ল্যাপটপ, ইত্যাদি) এবং বাসাবাড়িভিত্তিক কার্যালয়ের কাজ (যেমন- ডেস্কটপ কম্পিউটার, প্রিন্টার, কাগজ-কাটার যন্ত্র, ইত্যাদি) -- এসব কাজে ব্যবহৃত হয়। ২০১০-এর দশকে এসে ভোক্তা ইলেকট্রনিক্‌সের বিভিন্ন যন্ত্র ডিজিটাল প্রযুক্তির উপর ভিত্তি করে উৎপাদন করা হচ্ছে। এই নতুন ধারাটিকে তথ্য প্রযুক্তির ভোক্তায়ন বলে অভিহিত করা হচ্ছে। ভোক্তা ইলেকট্রনিক দ্রব্যগুলির একটি বৈশিষ্ট্য হচ্ছে এগুলির দাম সময়ের সাথে সাথে ক্রমাগতভাবে হ্রাস পায়। এগুলিতে ব্যবহৃত অর্ধপরিবাহী মাইক্রোপ্রসেসরগুলির উৎপাদন খরচ মুরের সূত্র অনুযায়ী দিন দিন হ্রাস পাচ্ছে। এছাড়া স্বয়ংক্রিয় উৎপাদন ব্যবস্থা, কম খরচে বিদেশী শ্রমের ব্যবহার, ইত্যাদিও এগুলির মূল্যহ্রাসের অন্যতম কারণ। আজকাল এইসব যন্ত্রগুলির বেশিরভাগই ওয়াইফাই, ব্লুটুথ বা অন্য প্রযুক্তি ব্যবহার করে ইন্টারনেটের সাথে যুক্ত হতে পারে। এই ইলেকট্রনিক দ্রব্যগুলি বাস্তব বিশ্বে অবস্থিত দোকানের পাশাপাশি ইন্টারনেটেও বেচাকেনা করা হচ্ছে। ভোক্তা ইলেকট্রনিক দ্রব্যের বিক্রি জ্যামিতিক হারে বেড়ে গেছে বলে এগুলি যখন ব্যবহার শেষে পরিত্যক্ত হয়, তখন প্রাকৃতিক পরিবেশের ওপর এ জাতীয় ইলেকট্রনিক বর্জ্যের নেতিবাচক প্রভাব দিন দিন বৃদ্ধি পাচ্ছে।
ইলেকট্রনিক বর্জ্য

ইলেকট্রনিক বর্জ্য বা ই-বর্জ্য (ইংরেজি: Electronic waste বা E-waste) বলতে পরিত্যক্ত বৈদ্যুতিক বা ইলেকট্রনিক সরঞ্জাম বা পরিত্যক্ত যন্ত্রপাতি বোঝায়। এগুলি মূলত ভোক্তার বাসাবাড়িতে ব্যবহৃত বৈদ্যুতিক ও ইলেকট্রনিক যন্ত্রপাতি, যেমন- ফ্রিজ, ক্যামেরা, মাইক্রোওয়েভ, কাপড় ধোয়ার ও শুকানোর যন্ত্র, টেলিভিশন, কম্পিউটার, মোবাইল ফোন, ইত্যাদি। উন্নয়নশীল দেশগুলিতে ইলেকট্রনিক বর্জ্যের নিয়মনীতিহীন ব্যবস্থাপনা ও প্রক্রিয়াকরণ থেকে মানবস্বাস্থ্যের উপর বিরূপ প্রভাব পড়তে পারে এবং পরিবেশ দূষণ হতে পারে। কম্পিউটারের সিপিইউ বা কেন্দ্রীয় প্রক্রিয়াকরণ যন্ত্রাংশটির মত কিছু কিছু ইলেকট্রনিক যন্ত্রাংশে সীসা, ক্যাডমিয়াম, বেরিলিয়াম, ক্রোমিয়াম, ইত্যাদির মত ক্ষতিকর পদার্থ থাকা সম্ভব। উন্নয়নশীল দেশের ইলেকট্রনিক বর্জ্য ব্যবস্থাপনায় জড়িত শ্রমিক সম্প্রদায়ের স্বাস্থ্যের ঝুঁকি অনেক বেশি। এসমস্ত বর্জ্য পুনঃচক্রায়ন প্রক্রিয়াতে শ্রমিকেরা ভারী ধাতুর সংস্পর্শে যেন না আসে, সে ব্যাপারে অত্যন্ত যত্নবান হওয়া উচিত। ২০১৪ সালে জাপানে অবস্থিত জাতিসংঘ বিশ্ববিদ্যালয় “The Global E-waste Monitor 2014: Quantities, Flows and Resources” শীর্ষক একটি প্রতিবেদন প্রকাশ করে, যাতে বলা হয় যে বিশ্বে প্রতিবছর ৪ কোটি টনেরও বেশি ইলেকট্রনিক বর্জ্য উৎপাদিত হয়। মার্কিন যুক্তরাষ্ট্র ও গণচীন – এই দুইটি দেশ সারা বিশ্বের ই-বর্জ্যের এক-তৃতীয়াংশ উৎপাদন করে। এইসব ই-বর্জ্যে অনেক অর্থনৈতিকভাবে গুরুত্বপূর্ণ ধাতু ও অন্যান্য উপাদান আছে, যেগুলি পুনঃচক্রায়ন করা সম্ভব। লোহা, তামা, সোনা, রূপা, অ্যালুমিনিয়াম, প্যালাডিয়াম ও পুনর্ব্যবহারযোগ্য অন্যান্য উপাদানগুলির মোট মূল্য ৫২০০ কোটি মার্কিন ডলারেরও বেশি। বাংলাদেশে গত ২১ বছরে মোবাইল ফোন থেকে ১০,৫০৪ মেট্রিকটন বিষাক্ত ইলেকট্রনিক বর্জ্য উৎপন্ন হয়েছে। Sakar, Anne। "Dad brought home lead, kids got sick"। ১৭ মার্চ ২০১৬ তারিখে মূল থেকে আর্কাইভ করা।  : Sthiannopkao S, Wong MH. (2012) Handling e-waste in developed and developing countries: Initiatives, practices, and consequences. Sci Total Environ. "সংরক্ষণাগারভুক্ত অনুলিপি"। ১৩ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১৭।  "Study on E-waste: Bangladesh Situation" (পিডিএফ)। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "E-waste management in Bangladesh"। The Financial Express (ইংরেজি ভাষায়)। সংগ্রহের তারিখ ২০২৩-০৪-২১।  "Wasted potential of e-waste"। The Business Standard (ইংরেজি ভাষায়)। ২০২৩-০১-০২। সংগ্রহের তারিখ ২০২৩-০৪-২১।
বৈদ্যুতিক চুম্বক

বৈদ্যুতিক চুম্বক (ইংরেজি: Electromagnet) বলতে এমন এক ধরনের চুম্বককে বোঝায় যার চৌম্বকীয় ক্ষেত্রটি বৈদ্যুতিক প্রবাহের কারণে সৃষ্ট হয়। বিদ্যুৎপ্রবাহ বন্ধ হয়ে গেলে চৌম্বকীয় ক্ষেত্রটিও বিনষ্ট হয়ে যায়। সাধারণত অন্তরিত বিদ্যুৎ পরিবাহী তারকে কুণ্ডলী বা কয়েলের মতো পেঁচিয়ে বৈদ্যুতিক চুম্বক তৈরি করা হয়। কুণ্ডলীর মধ্য দিয়ে বিদ্যুৎ প্রবাহিত হলে কুণ্ডলীটির ভেতরের শূন্যস্থানে একটি চৌম্বকীয় ক্ষেত্রের সৃষ্টি হয়। অনেক সময় তারটিকে অয়শ্চুম্বকীয় উপাদান (ferromagnetic material) দিয়ে তৈরি (যেমন লোহা) একটি চৌম্বকীয় মোচার চারপাশে পেঁচানো হয়। এই চৌম্বকীয় মোচাটি চৌম্বক প্রবাহগুলির ঘনত্ব বৃদ্ধি করে এবং এর ফলে বৈদ্যুতিক চুম্বকটি আরও শক্তিশালী হয়। স্থায়ী চুম্বকের তুলনায় অস্থায়ী বৈদ্যুতক চুম্বক ব্যবহারের মূল সুবিধাটি হচ্ছে কুণ্ডলীর প্যাঁচের মধ্যে বৈদ্যুতিক প্রবাহের পরিমাণ কম-বেশি করে দ্রুত এর চৌম্বক ক্ষেত্রটি পরিবর্তন করা সম্ভব। তবে স্থায়ী চুম্বকে কোন শক্তির প্রয়োজন হয় না, কিন্তু বৈদ্যুতিক চুম্বকে সর্বদা বিদ্যুৎপ্রবাহ বজায় রাখতে হয়। বৈদ্যুতিক চুম্বক বিভিন্ন বৈদ্যুতিক যন্ত্র বা যন্ত্রাংশে ব্যাপকভাবে ব্যবহার করা হয়। এদের মধ্যে আছে বৈদ্যুতিক মোটর, জেনারেটর, রিলে, লাউডস্পিকার, হার্ড ডিস্ক, ম্যাগনেটিক রেসোনেন্স ইমেজিং যন্ত্র, বৈজ্ঞানিক সরঞ্জাম, ইত্যাদি। এছাড়া ভারী লোহানির্মিত বস্তু উত্তোলন ও সরানোর জন্য বৈদ্যুতিক চুম্বক ব্যবহার করা হয়। Nave, Carl R. (২০১২)। "Electromagnet"। Hyperphysics। Dept. of Physics and Astronomy, Georgia State Univ.। সংগ্রহের তারিখ সেপ্টেম্বর ১৭, ২০১৪।  Merzouki, Rochdi; Samantaray, Arun Kumar; Pathak, Pushparaj Mani (২০১২)। Intelligent Mechatronic Systems: Modeling, Control and Diagnosis। Springer Science & Business Media। পৃষ্ঠা 403–405। আইএসবিএন 144714628X।
ডিসেম্বর ২০১৭

ডিসেম্বর ২০১৭-এ বিশ্বব্যাপী সংঘটিত ঘটনার সংক্ষিপ্ত-সার। ঢাকায় অনুষ্ঠিত ১ম সাফ অনূর্ধ্ব ১৫ নারী চ্যাম্পিয়নশিপ শিরোপা জয় করেছে বাংলাদেশ অনূর্ধ্ব ১৫ নারী দল ইয়েমেনের সাবেক রাষ্ট্রপতি আলী আবদুল্লাহ সালেহ হুতি বিদ্রোহীদের হামলায় নিহত হয়েছেন। "উদীয়মান নারী ফুটবল তারকাদের অভিনন্দন"। দৈনিক ইত্তেফাক অনলাইন সংস্করণ। ২৬ ডিসেম্বর ২০১৭। সংগ্রহের তারিখ ১২ মার্চ ২০১৮।  "ইয়েমেনের সাবেক প্রেসিডেন্ট আলী আব্দুল্লাহ সালেহ নিহত (ভিডিও)"। পার্সটুডে অনলাইন। ৪ ডিসেম্বর ২০১৭। সংগ্রহের তারিখ ৯ ডিসেম্বর ২০১৭।
সংকেত প্রক্রিয়াজাতকরণ

সংকেত প্রক্রিয়াজাতকরণ (ইংরেজি: Signal processing) বলতে সংকেতসমূহের বিশ্লেষণ, সংশ্লেষণ এবং পরিবর্তনসাধনকে বোঝানো হয়। এখানে “সংকেত” বলতে বাস্তব বিশ্বের কোন ঘটনার আচরণ বা বৈশিষ্ট্যসমূহ (যেমন শব্দ, চিত্র, জীববৈজ্ঞানিক পরিমাপসমূহ, ইত্যাদি) সম্পর্কে তথ্যাদিকে প্রতিনিধিত্বকারী গাণিতিক ফাংশনকে বোঝানো হয়। সংকেত প্রক্রিয়াজাতকরণ কৌশলগুলি ব্যবহার করে সম্প্রচারিত সংকেতের নির্ভরযোগ্যতা বৃদ্ধি, সংকেত সঞ্চয়ে দক্ষতা বৃদ্ধি, এবং ব্যক্তিমনে সংকেতের মান উন্নয়ন করা হয়। এ ছাড়াও কোন একটি পরিমাপযোগ্য সংকেতের এক বা একাধিক উপাদানকে চিহ্নিত করা ও এগুলির উপর জোর দেওয়ার জন্যও সংকেত প্রক্রিয়াজাতকরণের কৌশলগুলি কাজে লাগে। অ্যালান অপেনহাইম এবং রোনাল্ড শেফারের মতে সংকেত প্রক্রিয়াজাতকরণের মূলনীতিগুলিকে ১৭শ শতকের ধ্রুপদী সাংখ্যিক বিশ্লেষণের কৌশলগুলিতে খুঁজে পাওয়া সম্ভব। তারা আরও বলেন যে এইসব কৌশলের ডিজিটাল মাধ্যমে প্রয়োগ ও উন্নতিসাধন মূলত ১৯৪০ ও ১৯৫০-এর দশকের ডিজিটাল নিয়ন্ত্রক ব্যবস্থাগুলিতে খুঁজে পাওয়া সম্ভব। শব্দ সংকেত, তড়িৎ সংকেত, আ্যনালগ সংকেত, ডিজিটাল সংকেত প্রভৃতি । যদি কোন সংকেতের মান , নির্দিষ্ট সীমার মধ্যে যেকোন মান হতে পারে, তবে তাকে আ্যনালগ সংকেত বলে। কোন সংকেত কে যদি কেবলমাত্র দুইটি মান দ্বারা (যেমনঃ ০ এবং ১ অথবা ৫ভোল্ট এবং ০ ভোল্ট) প্রকাশ করা হয়, তখন সেই সংকেতকে ডিজিটাল সংকেত বলা হয়। উপযুক্ত ব্যবস্থার সাহায্যে যেকোন আ্যনালগ সংকেতকে ডিজিটাল এ রূপান্তর করা যায়, আবার এর বিপরীতটি ও করা যায়। Roland Priemer (১৯৯১)। Introductory Signal Processing। World Scientific। পৃষ্ঠা 1। আইএসবিএন 9971509199।  Sengupta, Nandini; Sahidullah, Md; Saha, Goutam (আগস্ট ২০১৬)। "Lung sound classification using cepstral-based statistical features"। Computers in Biology and Medicine। 75 (1): 118–129। ডিওআই:10.1016/j.compbiomed.2016.05.013।  Alan V. Oppenheim and Ronald W. Schafer (১৯৮৯)। Discrete-Time Signal Processing। Prentice Hall। পৃষ্ঠা 1। আইএসবিএন 0-13-216771-9।  Oppenheim, Alan V.; Schafer, Ronald W. (১৯৭৫)। Digital Signal Processing। Prentice Hall। পৃষ্ঠা 5। আইএসবিএন 0-13-214635-5।
হান্দে এর্চেল

হান্দে এর্চেল (তুর্কি: Hande Erçel; জন্ম ২৪ নভেম্বর ১৯৯৩) একজন তুর্কি টেলিভিশন অভিনেত্রী ও মডেল। তিনি তুর্কি ধারাবাহিক আশক লাফতান আনলামাজ, সেন কাল কাপিমি ও বামবাশকা বিরি-র শ্রেষ্ঠাংশে অভিনয়ের জন্য সর্বাধিক পরিচিত। এর্চেল তার দাদা-দাদী অ্যান্ট রোজি এবং আহমেদ বে এর সঙ্গে বেড়ে ওঠেছেন। তার পিতার শখ ছিলো তিনি একজন ডাক্তার হবেন। কিন্তু তিনি একজন অভিনেত্রী ও মডেল হিসেবেই নিজের কর্মজীবন শুরু করেন। ২০১২ সালে তিনি মিস সিভিলিস্টেশন অব দ্য ওয়ার্ল্ড ২০১২ জিতেন এবং জাহিদি ভূমিকায় আর্বিভূত হন টেলিভিশন ধারাবাহিক কালিকুসুতে। তিনি অধিক পরিচিত বুরাক দেনিযের বিপরীতে আশক লাফতান আনলামাজ (২০১৬–২০১৭) এ হায়াৎ উযুন ভূমিকায় প্রধান চরিত্রে অভিনয়ের জন্য, এবং সেলিন ইলমাজ ভূমিকায় গুনেশিন কিজলারি (২০১৫-২০১৬)-এ অভিনয়ের জন্য। বর্তমানে ততিনি হাজল ভূমিকায় স্টার টিভির সিয়াহ ইঞ্চি-এ অভিনয় করছেন। তার একজন বোন রয়েছে, তার নাম গামজে এর্চেল। তিনি তার পরিবারের কাছে একটি বিড়ালের মতো আদরের তাই তিনি তার ইন্সটাগ্রাম একাউন্টের নামে মিই যোগ করেছেন। "Hande Ercel Biography - Affair, Single, Nationality, Net Worth, Height"। Married Biography (ইংরেজি ভাষায়)। সংগ্রহের তারিখ ২০১৭-১১-২২।  CelebSiren (২০১৭-০৮-০৩)। "Hande Ercel Wiki, Age, Height, Career, Affair, Boyfriend, Ethnicity, Religion, Measurements, Net Worth, Trivia"। CelebSiren (ইংরেজি ভাষায়)। ২০১৭-১১-১৫ তারিখে মূল থেকে আর্কাইভ করা। সংগ্রহের তারিখ ২০১৭-১১-২২।  "Hande Erçel kimdir?"। Hürriyet। ২৪ মার্চ ২০১৬।  "Hande Erçel"। IMDb। সংগ্রহের তারিখ ২০১৭-১১-২২।  উইকিমিডিয়া কমন্সে হান্দে এর্চেল সংক্রান্ত মিডিয়া রয়েছে। ইন্টারনেট মুভি ডেটাবেজে হান্দে এর্চেল (ইংরেজি)
জেবুন্নেসা আফরোজ

জেবুন্নেসা আফরোজ (জেবুন্নেসা হিরন নামেও পরিচিত)  বাংলাদেশ আওয়ামী লীগের একজন রাজনীতিবিদ ও সংসদ সদস্য। তিনি বরিশাল-৫ আসন থেকে নির্বাচিত হন। জেবুন্নেসা আফরোজের জন্ম এক সম্ভান্ত মুসলিম পরিবারে। তার শশুরবাড়ি বরিশালে। জেবুন্নেসা আফরোজ বাংলাদেশ আওয়ামী লীগের সদস্য। তিনি বাংলাদেশ জাতীয় সংসদের একজন নির্বাচিত সদস্য। তার নির্বাচনী এলাকা হলো বরিশাল-৫ আসন। এটি বরিশাল জেলায় অবস্থিত জাতীয় সংসদের ১২৩নং আসন। আসনটি বরিশাল জেলার বরিশাল সিটি কর্পোরেশন ও বরিশাল সদর উপজেলা নিয়ে গঠিত। জেবুন্নেসা আফরোজের স্বামীর নাম শওকত হোসেন হিরন বরিশাল-৫ আসন থেকে নির্বাচিত সংসদ সদস্য ছিলেন। কিন্তু হিরন ২০১৪ সালের ৯ এপ্রিল মারা যান ও তার নির্বাচনী আসন শূন্য হয়ে যায়। উক্ত আসনে আফরোজ আওয়ামী লীগের মনোয়ন পান। ১৫ জুন উপনির্বাচন করা হয় এবং বিপুল ভোটে জয়লাভ করেন। তিনি পেয়েছিলেন ১ লক্ষ ৮৩ হাজার ৬২৯ ভোট এবং তার প্রতিদ্বন্দী পেয়েছিলেন ৬ হাজার ভোট। তার নিকটতম প্রতিদ্বন্দ্বী বিএনএফের সাইফুল ইসলাম লিটন (টেলিভিশন প্রতীক নিয়ে) পেয়েছেন ৬ হাজার ১৩৬ ভোট। তিনি ২০১৪ সালের ২২ জুন শপথ গ্রহণ করেন। জেবুন্নেসা আফরোজের স্বামীর নাম শওকত হোসেন হিরন। হিরন বরিশাল জেলা আওয়ামী লীগের সভাপতি ও সংসদ সদস্য ছিলেন। তিনি বরিশাল সিটি কর্পোরেশনের মেয়রও ছিলেন। "১০ জাতীয় সংসদ সদস্য তালিকা"। parliament.gov.bd। ১৯ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৪ নভেম্বর ২০১৭।  "জেদ্দায় বরিশালের এমপি জেবুন্নেসা আফরোজ হিরণকে গণসংর্বধনা"। দৈনিক বাংলাদেশ প্রতিদিন। ২৯ মার্চ ২০১৭। সংগ্রহের তারিখ ৯ ডিসেম্বর ২০১৭।  "বরিশালে আলোচনা সমালোচনায় হিরনপত্নী জেবুন্নেসা এমপি"। সংগ্রহের তারিখ ২০১৮-০১-০৬।  "বরিশাল-৫ আসনে জেবুন্নেসা বিজয়ী"। দেশে বিদেশে। ১৫ জুন ২০১৪। ৯ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১৭।  Team, Samakal Online। "জেবুন্নেসা আফরোজ বিজয়ী"। সমকাল (ইংরেজি ভাষায়)। ২০১৮-০১-০৯ তারিখে মূল থেকে আর্কাইভ করা। সংগ্রহের তারিখ ২০১৮-০১-০৬।  "বরিশালে আলোচনা সমালোচনায় হিরনপত্নী জেবুন্নেসা এমপি"। দৈনিক যুগান্তর। ২৯ নভেম্বর ২০১৪। সংগ্রহের তারিখ ৯ ডিসেম্বর ২০১৭।
সংকেত-অপসংকেত অনুপাত

সংকেত-অপসংকেত অনুপাত (ইংরেজি: Signal-to-noise ratio) সংক্ষেপে SNR বা S/N) বিজ্ঞান ও প্রকৌশলে ব্যবহৃত একটি পরিমাপযোগ্য রাশি যার দ্বারা অভীষ্ট ও বোধগম্য সংকেতের ক্ষমতার সাথে এর পেছনের অবাঞ্ছিত, অবোধ্য পটভূমিক অপসংকেতের ক্ষমতাকে তুলনা করা হয়। গাণিতিকভাবে, যেকোন সংকেতের ক্ষমতাকে যদি P দ্বারা নির্দেশ করা হয়, তাহলে S N R = P s i g n a l P n o i s e {\displaystyle \mathrm {SNR} ={\frac {P_{\mathrm {signal} }}{P_{\mathrm {noise} }}}} অভীষ্ট বোধগম্য সংকেত (Desired comprehensible signal) এবং পটভূমিক অপসংকেতের (background noise) ক্ষমতার অনুপাতকে প্রায়শ ডেসিবেল এককে প্রকাশ করা হয়। ১:১ অনুপাতের চেয়ে বেশি অনুপাত নির্দেশ করে যে অপসংকেতের চেয়ে সংকেতের শক্তি বেশি। সংকেত-অপসংকেত অনুপাতটি সাধারণত বৈদ্যুতিক সংকেতের ক্ষেত্রে ব্যবহৃত হলেও এটিকে যেকোন রূপের সংকেতের ক্ষেত্রে প্রয়োগ করা সম্ভব (যেমন বরফের কেন্দ্রমণ্ডলে অবস্থিত সমস্থানিকের স্তর কিংবা জীবকোষদের মধ্যকার জৈবরাসায়নিক সংকেত আদানপ্রদান, ইত্যাদি)। সংকেত-অপসংকেত অনুপাত, কম্পাংকব্যাপ্তি (bandwidth) এবং যোগাযোগ-প্রণালীর ধারণক্ষমতা (channel capacity) এই তিনটি রাশি শ্যানন-হার্টলি উপপাদ্য দ্বারা একে অপরের সাথে সম্পর্কিত।
হোসনে আরা লুৎফা ডালিয়া

হোসনে আরা লুৎফা ডালিয়া একজন বাংলাদেশী রাজনীতিবিদ। তিনি বাংলাদেশ আওয়ামী লীগের রাজনীতিবিদ এবং সাবেক সংসদ সদস্য। হোসনে আরা লুৎফা ডালিয়া ১৯৬৩ সালের ১ জানুয়ারি জন্মগ্রহণ করেন। তার পৈতৃক নিবাস রংপুরে। ডালিয়া আইন বিভাগ থেকে এলএলবি পাশ করেন ও আইন অনুশীলন করেন। মাধ্যমিক পড়াশোনা করেন কামতা সত্যেন্দ্রনাথ উচ্চ বিদ্যালয়ে। ডালিয়া পেশায় একজন আইনজীবী। তিনি বাংলাদেশে নারী অধিকারের পক্ষে আন্দোলন করেন। নারীর বিরুদ্ধে সহিংসতা বিরোধী বিভিন্ন সভা-সেমিনারে তাকে বক্তা ও সংগঠক হিসেবে দেখা যায়। হোসনে আরা লুৎফা ডালিয়া শিল্প-সাহিত্য অঙ্গনে সংগঠকের ভূমিকা রাখেন। তিনি রংপুর নাট্যচক্রের সভাপতি ছিলেন। এছাড়া রংপুর শিল্পকলা একাডেমীর এডহক কমিটির সদস্য তিনি। একই সাথে রংপুর থিয়েটারের সভাপতি হিসেবেও দায়িত্ব পালন করছেন। হোসনে আরা লুৎফা ডালিয়া বাংলাদেশ আওয়ামী লীগ দলীয় রাজনীতির সাথে জড়িত ছিলেন। তিনি রংপুর জেলা আওয়ামী লীগের সহ-সভাপতির দায়িত্ব পালন করছেন। ২০১৪ সালে সালে আওয়ামী লীগের মনোয়ন পেয়ে সংরক্ষিত নারী আসন থেকে সংসদ সদস্য নির্বাচিত হন। তার নির্বাচনী আসন হলো "সংরক্ষিত আসন-৩ (রংপুর)"। ৯ মার্চ, ২০১৪ সালে সংরক্ষিত আসনের জন্য ৫০ জন প্রার্থী বাংলাদেশ নির্বাচন কমিশনে মনোয়নপত্র জমা দেন। কমিশন থেকে ১১ মার্চ, ২০১৪ তারিখে যাচাই বাছাই শেষে ৪৮ জন প্রার্থীর মনোয়নপত্র বৈধ ঘোষণা করা হয়। ঘোষিত তফসিল অনুযায়ী ৩ এপ্রিল, ২০১৪ সালে তাদের ভোটগ্রহণ অনুষ্ঠিত হওয়ার কথা ছিল। কিন্তু একটি আসনের বিপরীতে একাধিক প্রতিদ্বন্দ্বী না থাকায় বিনা প্রতিদ্বব্দিতায় হোসনে আরা লুৎফা ডালিয়াসহ বাকি সবাই সংসদ সদস্য নির্বাচিত হন। ২০২২ অনুষ্ঠিত রংপুর সিটি করপোরেশন নির্বাচনে আওয়ামী লীগ মনোনীত প্রার্থী হিসেবে মনোনয়ন পান।  "নবীন-প্রবীণের যৌথ প্রচেষ্টায় গড়ে উঠবে মানবিক সমাজ"। ২০১৭-১২-১২ তারিখে মূল থেকে আর্কাইভ করা। সংগ্রহের তারিখ ২০১৭-১২-০৯।  "Enact new law to combat violence against women"। archive.thedailystar.net। The Daily Star। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২০ নভেম্বর ২০১৭।  "Theatre festival in aid of Sidr victims"। The Daily Star (ইংরেজি ভাষায়)। ১৪ জানুয়ারি ২০০৮। সংগ্রহের তারিখ ২০ নভেম্বর ২০১৭।  "শিল্পকলাএকাডেমী | রংপুর জেলা | রংপুর জেলা" (ইংরেজি ভাষায়)। ২০১৮-০১-০৯ তারিখে মূল থেকে আর্কাইভ করা। সংগ্রহের তারিখ ২০১৮-০১-০৬।  Team, Samakal Online। "চ্যালেঞ্জে পড়বেন এরশাদ"। সমকাল (ইংরেজি ভাষায়)। ২০১৮-০১-০৯ তারিখে মূল থেকে আর্কাইভ করা। সংগ্রহের তারিখ ২০১৮-০১-০৬।  "সংরক্ষিত আসনে ৪৮ জন নারী নির্বাচিত"। উইমেন চ্যাপ্টার.কম। ২১ মার্চ ২০১৮। সংগ্রহের তারিখ ৯ ডিসেম্বর ২০১৭।  "বিনা প্রতিদ্বন্দ্বিতায় ৪৮ নারী এমপি নির্বাচিত"। দৈনিক কালের কণ্ঠ। ২০ মার্চ ২০১৪। ৯ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১৭।  "৪৮ নারী এমপি বিনাপ্রতিদ্বন্দ্বিতায় নির্বাচিত" (ইংরেজি ভাষায়)। ২০১৮-০১-১০ তারিখে মূল থেকে আর্কাইভ করা। সংগ্রহের তারিখ ২০১৮-০১-০৬।
৮ ফেব্রুয়ারি

৮ ফেব্রুয়ারি গ্রেগরীয় বর্ষপঞ্জী অনুসারে বছরের ৩৯তম দিন। বছর শেষ হতে আরো ৩২৬ (অধিবর্ষে ৩২৭) দিন বাকি রয়েছে। ১৬৭২ –স্যার আইজাক নিউটন লন্ডনের রয়্যাল সোসাইটিতে তার আলোক বিদ্যার ওপর গবেষণাপত্রটি উপস্থাপন করেন। ১৯০৫ - রুশ-জাপান যুদ্ধ শুরু। ১৯৪১ - ৩০ বছর প্রবাসে থাকার পর হো চি মিন গোপনে ভিয়েতনামে আসেন। ১৯৭২ - বাংলাদেশকে স্বীকৃতি দেয় অস্ট্রিয়া এবং সামোয়া। ২০০৫ - গুগল ম্যাপের যাত্রা শুরু ১৮২৮ - জুল ভার্ন, ফরাসি লেখক।(মৃ.১৯০৫) ১৮৮৩ - জোসেফ শুম্পটার, প্রভাবশালী অস্ট্রীয় অর্থনীতিবিদ এবং রাষ্ট্রবিজ্ঞানী। ১৮৮৬ - উস্তাদ ফৈয়াজ খান ভারতীয় শাস্ত্রীয় সঙ্গীতশিল্পী।(মৃ.৫/১১/১৯৫০) ১৮৯৭ - জাকির হুসেইন (রাজনীতিবিদ)  অর্থনীতি বিদ ও ভারতের তৃতীয় রাষ্ট্রপতি।(মৃ.০৩/০৫/১৯৬৯) ১৯২৫ - জ্যাক লেমন, মার্কিন অভিনেতা ও সঙ্গীতজ্ঞ। (মৃ. ২০০১) ১৯৩১ - জেমস ডিন, মার্কিন অভিনেতা। (১৯৫৫) ১৯৩৪ - আবু জাফর ওবায়দুল্লাহ, বাংলাদেশের প্রখ্যাত কবি। ১৯৪১ - জগজিৎ সিং, ভারতীয় উপমহাদেশের অন্যতম গজল গায়ক।(মৃ.২০১১) ১৯৬৩ – মোহাম্মদ আজহারউদ্দীন, ভারতীয় ক্রিকেটার এবং রাজনীতিবিদ ১৯৭৬ - খালেদ মাসুদ, বাংলাদেশ ক্রিকেট দলের সাবেক উইকেটকিপার ও অধিনায়ক। ১৯৮৭ – জাভি গার্সিয়া, স্প্যানীয় ফুটবলার ১৯৯৫ – জশুয়া কিমিচ, জার্মান ফুটবলার ১৮৭২ - ভারতের ভাইসরয় আর্ল আফ মেয়ো আততায়ীর হাতে নিহত। ১৯০৯ - রামদাস কাঠিয়াবাবা নিম্বার্ক সম্প্রদায়ের প্রখ্যাত ভারতীয় যোগসাধক কাঠিয়াবাবা, দার্শনিক ও ধর্মগুরু। (জ. ১৮০০) ১৯১২ - গিরিশচন্দ্র ঘোষ ভারতের প্রখ্যাত বাঙালি নট ও নাট্যকার ও নাট্য পরিচালক। (জ.২৮/০২/১৮৪৪) ১৯৫৭ - জন ভন নিউম্যান, একজন হাঙ্গেরীয় বংশোদ্ভুত মার্কিন গণিতবিদ। (জ.১৯০৩) ১৯৬০ - জন ল্যাংশ অস্টিন, ইংরেজ দার্শনিক(ভাষা)। ১৯৮৮ - সন্তোষ দত্ত, প্রখ্যাত বাঙালি অভিনেতা। (জ.০২/১২/১৯২৫) ১৯৯৫ - ' অগ্নিকন্যা' কল্পনা দত্ত ভারতের স্বাধীনতা সংগ্রামের এক বিপ্লবী ও মাস্টারদা সূর্য সেনের সহযোগী।(জ.২৭/০৭/১৯১৯) বৌদ্ধ ধর্ম: নির্ভানা দিবস। উইকিমিডিয়া কমন্সে ৮ ফেব্রুয়ারি সংক্রান্ত মিডিয়া রয়েছে।
আলী আবদুল্লাহ সালেহ

আলী আবদুল্লাহ সালেহ (২১ মার্চ ১৯৪২ – ৪ ডিসেম্বর ২০১৭) ছিলেন ইয়েমেনের প্রথম রাষ্ট্রপতি। আলী আবদুল্লাহ সালেহ ১৯৪৭ সালের ২১ মার্চ ইয়েমেনের রাজধানী সানা থেকে প্রায় ২০ কিলোমিটার দক্ষিণ-পূর্বে অবস্থিত সানহান জেলার বেইত আল-আহমার গ্রামের একটি দরিদ্র পরিবারে জন্মগ্রহণ করেন। সালেহের বাবা আবদুল্লাহ সালেহ তার মাকে তালাক দেওয়ার কিছুদিন পর যখন মারা যান তখন সালেহ খুব ছোট ছিলেন। ২০১৭ সালের ৪ ডিসেম্বর তারিখে সালেহ হুতি বিদ্রোহীদের হামলায় নিহত হন। ২০১৮ সালে মুক্তিপ্রাপ্ত চাইনিজ চলচ্চিত্র অপারেশন রেড সি নির্মিত হয়েছে ইওয়েয়ারের সংঘাত নিয়ে যা ক্ষীণভাবে ইয়েমেনকে নির্দেশ করা একটি কল্পিত রাষ্ট্র, যাতে দেখানো হয়েছে জেনারেল শরাফের দ্বারা একটি অভ্যুত্থানের সূচনা হয়, যিনি সালেহের চরিত্রের উপর ভিত্তি করে উপস্থাপিত হয়েছেন, কিন্তু কখনও চলচ্চিত্রটিতে প্রকাশ্যে উপস্থিত হননি। কিউবা - অর্ডার অব জোসে মার্টি পদক; লিবিয়া - অর্ডার অব দ্যা গ্রান্ড কনকিউরোর 'এর প্রথম ধাপ। ২০১২ সালে জাতিসংঘের নিষেধাজ্ঞা প্যানেল কর্তৃক জানানো হয় যে, সালেহ কমপক্ষে বিশটি দেশে লুকিয়ে রাখা ৩২-৬০ বিলিয়ন ডলার মূল্যের সম্পদের মালিক, যা তাকে বিশ্বের অন্যতম ধনী ব্যক্তিতে পরিণত করেছে। المؤتمرنت (অক্টোবর ২০১৫)। "لقاء خاص للزعيم علي عبدالله صالح على قناة الميادين (فيديو)" (Arabic ভাষায়)। المؤتمرنت। উদ্ধৃতি শৈলী রক্ষণাবেক্ষণ: অচেনা ভাষা (link) There is a dispute as to Saleh's date of birth, some saying that it was on 21 March 1942. See: Downing, Terry Reese (১ নভেম্বর ২০০৯)। "Martyrs in Paradise"। AuthorHouse। সংগ্রহের তারিখ ৪ ডিসেম্বর ২০১৭ – Google Books-এর মাধ্যমে। . However, by Saleh's own confession, he was born in 1947. "YEMEN – Ali Abdullah Saleh Al-Ahmar"। APS Review Downstream Trends। ২৬ জুন ২০০৬। ২০ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ৭ এপ্রিল ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "الرئيس اليمني علي عبد الله صالح" (আরবি ভাষায়)। Al Jazeera। ২৩ জুন ২০০৬। ২ মার্চ ২০২১ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Day, Stephen W. (২০১২)। Regionalism and Rebellion in Yemen: A Troubled National Union। Cambridge University Press। পৃষ্ঠা 88। আইএসবিএন 978-1-1070-2215-7। ১৫ ফেব্রুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "ইয়েমেনের সাবেক প্রেসিডেন্ট আলী আব্দুল্লাহ সালেহ নিহত (ভিডিও)"। পার্সটুডে অনলাইন। ৪ ডিসেম্বর ২০১৭। সংগ্রহের তারিখ ৯ ডিসেম্বর ২০১৭।
মাটিরাঙ্গা পৌরসভা

মাটিরাঙ্গা পৌরসভা বাংলাদেশের খাগড়াছড়ি জেলার অন্তর্গত একটি পৌরসভা। মাটিরাঙ্গা পৌরসভার আয়তন ২৫.৫০ বর্গ কিলোমিটার। ২০১১ সালের পরিসংখ্যান অনুযায়ী মাটিরাঙ্গা পৌরসভার লোকসংখ্যা ৩৬,০৪৯ জন। এর মধ্যে পুরুষ ১৮,৪১৫ জন এবং মহিলা ১৭,৬৩৪ জন। মাটিরাঙ্গা উপজেলার সর্ব-দক্ষিণে মাটিরাঙ্গা পৌরসভার অবস্থান। খাগড়াছড়ি জেলা সদর থেকে এ পৌরসভার দূরত্ব ২২ কিলোমিটার। এ পৌরসভার পূর্বে, উত্তরে ও পশ্চিমে মাটিরাঙ্গা ইউনিয়ন এবং দক্ষিণে গুইমারা উপজেলার গুইমারা ইউনিয়ন অবস্থিত। ২০০২ সালের ৩০ নভেম্বর মাটিরাঙ্গা পৌরসভা প্রতিষ্ঠা লাভ করে এবং ২০১১ সালের ৩১ মে এ পৌরসভা গ শ্রেণী থেকে খ শ্রেণীভুক্ত হয়। মাটিরাঙ্গা পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম মাটিরাঙ্গা থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ। মাটিরাঙ্গা পৌরসভায় যোগাযোগের প্রধান সড়ক চট্টগ্রাম-খাগড়াছড়ি মহাসড়ক। সব ধরনের যানবাহনে যোগাযোগ করা যায়। বর্তমান মেয়র: মোহাম্মদ শামছুল হক মাটিরাঙ্গা উপজেলা মাটিরাঙ্গা থানা খাগড়াছড়ি জেলা "এক নজরে পৌরসভা - মাটিরাঙ্গা উপজেলা-"। www.matiranga.khagrachhari.gov.bd। ২৪ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৭ আগস্ট ২০১৮।  http://pahareralo.com/?p=5891[স্থায়ীভাবে অকার্যকর সংযোগ] মাটিরাঙ্গা পৌরসভা 'খ' শ্রেণিতে উন্নীত : কথা রাখলেন সামশুল হক - পাহাড়েরআলো ডটকম "সংরক্ষণাগারভুক্ত অনুলিপি"। ১৫ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৭ আগস্ট ২০১৮।